لەیلا فەریقی

لەیلا فەریقی (لەدایکبووی ١٨ی تەممووزی ١٩٧٥، مەریوان - ) گۆرانیبێژێکی ژنی کوردە.لەیلا فەریقی: وەکو سەندرێلا زەحمەتی زۆرم بینیوە، ماڵپەڕی ڕووداو، ٦ی کانوونی دووەمی ٢٠١٧ چاوپێکەوتنێک لەگەڵ دەرباز یونس. ئەو خوشکی مەرزیە فەریقییە.لەیلا فەریقی: ھیچ پەیوەندییەکم بە ناسڕی رەزازیەوە نەماوە ، ماڵپەڕی سنوورمیدیا، ٢٧ی ئابی ٢٠١٧ بڵاوکراوەتەوە. لەیلا لە ئێستادا لە سوێد دەژی.لەیلا فەریقی کار بۆ ״منداڵان״ دەکات ، ماڵپەڕی ئاژانس، ٢٧ی تەممووزی ٢٠١٧ بڵاوکراوەتەوە.

 ژیان 
کاتێک منداڵ بووە باوکی بەھۆی نەخۆشیی شێرپەنجەوە مردووە و دایکیشی لە بۆردمانێک لە شەڕی ئێران و عێراقدا کوژراوە. دوای ئەوان، برا گەورەکەی ئاگادارییان دەبێت و دەچن بۆ شاری سنە. لە سنە دەچێ بۆ خوێندنگەی سەرەتایی. لە ساڵی ١٩٩١دا دەینێرن بۆ وڵاتی سوید. سەرەتا ھوونەرمەند لەیلا فەریقی بە وتنەوەی گۆرانییەکانی تایەر تۆفیق دەستی پێکرد، لە سوید یەکەم ئەلبۆمی خۆی لە ساڵی ١٩٩٧ بەرھەم دێنێت بە ناوی ئەستێرە. ئێستاش لەوێ دەژی. پاشان لە ساڵی ٢٠٠٠ بە ھاوکاری کۆمپانیای Sky Vision Production لە سوید ئەلبوومی سیاچەمانە بەرھەم دێنێت و پاشان لە ساڵی ٢٠٠٢ بەھاوکاری ھەمان کۆمپانیا ئەلبوومی ئەوین و ئازار بڵاو دەکاتەوە،لەیلا فەریقی ئەلبوومێکی نوێی بڵاوکردەوە ، ماڵپەڕی ئاژانسی ھەواڵی زاگۆرس، ١٧ی کانوونی یەکەمی ٢٠١٧ بڵاوکراوەتەوە. دواتر لە ساڵی ٢٠٠٧ دوای کۆچی دوایی مەرزیە فەریقی خوشکی، لەیلا فەریقی ئەلبوومی گوێم لێگرن بڵاو دەکاتەوە کە ئەو ئەلبوومە بوو بە پڕفرۆشترین ئەلبوومی ساڵ لەم ئەلبوومەدا گۆرانییەکی لەگەڵ ھونەرمەندی بەناوبانگی میسری عەلی حەجاز وتووە بە زمانی کوردی و عەرەبی. ئەم گۆرانییە بووە ھۆی ئەوەی کە لەیلا فەریقی لە ناو نیشتیمانی عەرەبی ناوبانگێکی زۆر بۆخۆی پەیدا بکات ھەروەھا لەیلا فەریقی لە ناو فارسدا ناوبانگی ھەیە و کلیپ و ھەواڵەکانی لەیلا فەریقی لە کەناڵە فارسییەکاندا بڵاو دەکرێتەوە. دوای دابڕان بۆ ماوەیەکی درێژ، ساڵی ٢٠١٧ لەیلا فەریقی دووبارە گەڕایەوە بۆ درێژەدان بە کاری ھونەری بە وتنی گۆرانی "منیش لێرەم"، ھەر لە ھەمان ساڵدا ئەلبومێکی تازەی بڵاوکردەوە بە ناونیشانی "Echoes of the past".گۆرانیبێژ لەیلا فەریقی ئەلبوومێکی نوێی بڵاوکردەوە، ماڵپەڕی سەما کورد، ١٩ی کانوونی یەکەمی ٢٠١٧ بڵاوکراوەتەوە.

 ئەلبومەکان 
 ١٩٩٧: ئەستێرە
 ٢٠٠٠: سیاچەمانە، بەرھەمی Sky Vision Production لە سوید
 ٢٠٠٢: ئەوین و ئازار، بەرھەمی Sky Vision Production
 ٢٠٠٧: گوێم لێگرن بەرھەمی Leila Productions & Chwar Chra – ART.Co
 ٢٠١٧: Echoes Of The Past

 کارکردن لەگەڵ ئاوازدانەر و شاعیرەکان 
ھوونەرمەند لەیلا فەریقی لەگەڵ ھەڵکەوت زاھیری ئاوازدانەر کاری کردووەچەند وێنەیەکی لەیلا فەریقی بڵاو دەکرێنەوە، ماڵپەڕی باسنیوز، ٩ی حوزەیرانی ٢٠١٩ بڵاوکراوەتەوە. و شیعری زۆر شاعیری بەکارھێناوە لەوانە وەکوو:
 ئەکرەم ئەمین
 حەمە سەعید ئیبراھیم
 زیاد ئەسعەد
 حەمە سەعید حەسەن
 ڕیدار سابیر
 عەبدولڕەحمان بێلاف
 محەمد قادر
 ھاوکار نامۆ
 ئەحمەد محەمد
 کەمال میراودەلی
 دەرباز یونس

 سەرچاوەکان 

پۆل:زیندووان
پۆل:خەڵکی مەریوان
پۆل:ژنانی کورد
پۆل:گۆرانیبێژانی کورد
پۆل:گۆرانیبێژانی ژنی کورد
پۆل:گۆرانیبێژە ژنەکانی کوردیی ناوەندی
پۆل:لەدایکبووانی ١٩٧٥